b'\n_START_ARTICLE_\nKulkutarina\n_START_PARAGRAPH_\nKulkutarina eli kiertotarina tarkoittaa kertomuksen aihetta, joka on levinnyt laajalle, mutta jonka alkuper\xc3\xa4 on usein j\xc3\xa4\xc3\xa4nyt h\xc3\xa4m\xc3\xa4r\xc3\xa4n peittoon. Kulkutarinoita on ollut jo muinaisaikoina, ja niit\xc3\xa4 on edelleen._NEWLINE_Monet keskiajan eurooppalaiset legendat kantoivat aineksia, jotka olivat selv\xc3\xa4sti sukua toisilleen. Kuitenkin n\xc3\xa4m\xc3\xa4 ainekset sijoitettiin eri legendoissa eri paikkoihin ja yhdistettiin eri henkil\xc3\xb6ihin, jotka olivat kertomuksen kertojalle tuttuja joko paikallisesta mytologiasta tai todellisuudesta. Esimerkiksi yksi laajalti Eurooppaan levinnyt taruaihe oli myytti kolmesta alkuasuttajasta._NEWLINE_Nykyaikaisista kaupunkitarinoista monet ovat kulkutarinoita.'